kulupu Ama (toki Alapi: حركة المقاومة الإسلامية, nasin sitelen Lasina: Ḥarakah al-Muqāwamah al-ʾIslāmiyyah) li kulupu utala pi nasin sewi Isilan li kama lon ma Pilisin. tenpo ni la ona li pali lon ma Pilisin lon ma Isale lon ma Kata. tenpo ni la ona en ma Isale li utala. jan li pilin e ni tawa ona: tenpo pini la ona li pali e ijo monsuta [nimi] li moli e jan meso [nimi].
tenpo ni la, ma Isale en ma Mewika en ma Kanata en kulupu ma Elopa en ma Juke en ma Oselija en ma Nusilan en ma Nijon en ma Alensina li pilin e ni: kulupu Ama li kulupu monsuta.
ma Ilan en ma Tuki en ma mute lon ma Alapi en ma Lusi li pilin e ni: ona li kulupu tan awen. ma Kata en ma Ilan li pana e pona tawa kulupu Ama.
kulupu lawa pi ma Pilisin la kulupu Ama li kulupu pi jan lon ma Pilisin ala li wile ala e moli tan ma Isale en ma Ama.